Document ID: 31993D0623

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Οκτωβρίου 1993 περί καταρτίσεως εγγράφου αναγνώρισης (διαβατηρίου) που συνοδεύει τα καταχωρημένα ιπποειδή (93/623/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την οδηγία 90/427/ΕΟΚ του Συμβουλίου της 26ης Ιουνίου 1990 σχετικά με τους όρους ζωοτεχνικού και γενεαλογικού χαρακτήρα που διέπουν το ενδοκοινοτικό εμπόριο ιπποειδών (1), και ιδίως το άρθρο 8 σημείο 1 πρώτο εδάφιο, Εκτιμώντας: ότι το έγγραφο αναγνώρισης που συνοδεύει τα καταχωρημένα ιπποειδή όπως ορίζεται στην οδηγία 90/427/ΕΟΚ πρέπει να επιτρέπει την εξακρίβωση της καταγωγής των ζώων και να περιέχει όλες τις πληροφορίες σχετικά με τη γενεαλογία των ιπποειδών- ότι, σύμφωνα με την οδηγία 90/426/ΕΟΚ του Συμβουλίου της 26ης Ιουνίου 1990 σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (2), όπως τροποποιήθηκε τελευταία από την οδηγία 92/36/ΕΟΚ (3), έχουν καταρτιστεί ειδικά υγειονομικά πιστοποιητικά για τις εισαγωγές καταχωρημένων ίππων- ότι τα πιστοποιητικά αυτά αναφέρονται στο έγγραφο αναγνώρισης- ότι, σύμφωνα με την οδηγία 90/426/ΕΟΚ, το έγγραφο αναγνώρισης εκδίδεται από την αρχή εκτροφής ή από οιαδήποτε άλλη αρμόδια αρχή της χώρας καταγωγής του ιπποειδούς, η οποία διαχειρίζεται το γενεαλογικό βιβλίο ή το μητρώο της φυλής του ιπποειδούς, ή από κάθε ένωση ή διεθνή οργάνωση που διαχειρίζεται άλογα με σκοπό τη συμμετοχή τους σε ιππικούς αγώνες ή ιπποδρομίες- ότι το έγγραφο αναγνώρισης πρέπει να περιέχει ορισμένες υγειονομικές πληροφορίες που επιτρέπουν την εξασφάλιση του υγειονομικού καθεστώτος του ιπποειδούς- ότι για να εξασφαλισθεί η αναγνώριση των καταχωρημένων ιπποειδών και να καταστούν διαθέσιμες όλες οι αναγκαίες υγειονομικές πληροφορίες, ιδίως όσον αφορά τους εμβολιασμούς και τις εργαστηριακές εξετάσεις, πρέπει να καταρτιστεί έγγραφο αναγνώρισης- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Ζωοτεχνικής Επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το έγγραφο αναγνώρισης που συνοδεύει τα καταχωρημένα ιπποειδή πρέπει να είναι σύμφωνο με τις διατάξεις που προβλέπονται στο παράρτημα. Άρθρο 2 Το έγγραφο αναγνώρισης που αναφέρεται στο άρθρο 1: - μπορεί να συνοδεύει τα καταχωρημένα ιπποειδή που έχουν γεννηθεί πριν την 1η Ιανουαρίου 1998, - πρέπει να συνοδεύει τα καταχωρημένα ιπποειδή που έχουν γεννηθεί από την 1η Ιανουαρίου 1998. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 20 Οκτωβρίου 1993.

Classification Labels:
1934
311
986
703
36
2394

Label Descriptions:
{"1934": "Πολιτική για την υγεία", "311": "ΥΓΕΙΑ", "986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2479
3489
614
5962
3156

EuroVoc IDs (Expanded): 2479
3489
614
5962
3156

Dataset Source: meu

Split: train